《早发固关》
清代·朱伦瀚

路入雄关草木秋，幽州迢递度并州。三秦城郭仍天表，两晋云山到马头。

寒瀑遥随残月下，空林斜带断烟浮。经年旅舍闻鸡舞，绝塞崎岖几度游。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。